MobilePay-maksut tapahtuvat reaaliaikaisesti, silloin kun vastaanottajan pankki on mukana reaaliaikaisten maksujen järjestelmässä. Suurin osa suomalaisista pankeista on liittynyt SEPA Instant Credit Transfer -palveluun, jolloin MobilePay-maksut siirtyvät saman tien. Jos vastaanottajan pankki ei ole mukana reaaliaikaisten maksujen palvelussa, pankkipäivinä ennen kello 16.30 tehdyt maksut ovat lähettäjän ja vastaanottajan pankista riippumatta perillä saman päivän aikana. Iltaisin, viikonloppuisin ja pyhäpäivinä tehdyt maksut ovat vastaanottajalla seuraavan pankkipäivän aikana.